EkBass/fiwiki-20250220-pages-articles huggingface dataset:
Luettelo Suomen virallisen singlelistan ykkösistä vuonna 1996

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1996. Viikko Artisti Kappale 1 Coolio Gangsta's Paradise 2 George Michael Jesus to a Child 3 George Michael Jesus to a Child 4 George Michael Jesus to a Child 5 Babylon Zoo Spaceman 6 Babylon Zoo Spaceman 7 Babylon Zoo Spaceman 8 Babylon Zoo Spaceman 9 Babylon Zoo Spaceman 10 Dr. Alban Born in Africa 11 XL5 Kaunis peto 12 XL5 Kaunis peto 13 The Prodigy Firestarter 14 The Prodigy Firestarter 15 The Prodigy Firestarter 16 The Prodigy Firestarter 17 The Prodigy Firestarter 18 Robert Miles Children 19 Robert Miles Children 20 Robert Miles Children 21 Metallica Until It Sleeps 22 Metallica Until It Sleeps 23 Metallica Until It Sleeps 24 Metallica Until It Sleeps 25 Adam Clayton & Larry Mullen Theme from Mission: Impossible 26 Los del Río Macarena 27 The Fugees Killing Me Softly 28 The Fugees Killing Me Softly 29 The Fugees Killing Me Softly 30 The Fugees Killing Me Softly 31 The Fugees Killing Me Softly 32 The Fugees Killing Me Softly 33 The Fugees Killing Me Softly 34 Suede Trash 35 Suede Trash 36 Spice Girls Wannabe 37 Faithless Insomnia 38 Faithless Insomnia 39 Faithless Insomnia 40 Faithless Insomnia 41 Faithless Insomnia 42 Faithless Insomnia 43 Spice Girls Say You'll Be There 44 Faithless Insomnia 45 Faithless Insomnia 46 The Prodigy Breathe 47 The Prodigy Breathe 48 The Prodigy Breathe 49 The Prodigy Breathe 50 Apulanta Anna mulle piiskaa 51 Apulanta Anna mulle piiskaa == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 1996 Singlelista 1996
Syvään valoon

Syvään valoon on Uniklubin neljäs albumi. Se julkaistiin 4. maaliskuuta 2009. Albumilta julkaistiin single ”Polje” ja myöhemmin toisena singlenä ”Kukka”. Syvään valoon nousi julkaisuviikollaan Suomen virallisen albumilistan sijalle 3. Kappaleista Kukka ja Polje julkaistiin musiikkivideot. Teemu on kirjoittanut albumin biiseistä suurimman osan kuten Kukka ja Jussi loput sanoittanut. == Kappaleet == # # # # # # # # # # # # == Arvostelut == * Dome.fi: Dome.fi: Levyarvio * Rumba: neutraaliRumba: Levyarvio * Soundi: Soundi: Levyarvio == Lähteet == Luokka:Vuoden 2009 albumit Luokka:Uniklubin albumit
Luettelo Suomen virallisen singlelistan ykkösistä vuonna 1995

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1995. == Lista == Viikko Artisti Kappale 1 Mo-Do Super gut 2 Mo-Do Super gut 3 Sikaduo Kourin, kourin 4 Sikaduo Kourin, kourin 5 Sikaduo Kourin, kourin 6 Pandora Don't You Know 7 Pandora Don't You Know 8 U96 Club Bizarre 9 U96 Club Bizarre 10 U96 Club Bizarre 11 Moby Everytime You Touch Me 12 The Prodigy Poison 13 The Prodigy Poison 14 Scatman John Scatman 15 Scatman John Scatman 16 Scatman John Scatman 17 Haddaway Fly Away 18 Scatman John Scatman 19 Movetron Ristinolla 20 Movetron Ristinolla 21 Scatman John Scatman 22 Bon Jovi This Ain't a Love Song 23 Bon Jovi This Ain't a Love Song 24 Michael Jackson Scream 25 U2 Hold Me, Thrill Me, Kiss Me, Kill Me 26 Scatman John Scatman's World 27 Scatman John Scatman's World 28 Pandora One of Us 29 Pandora One of Us 30 Pandora One of Us 31 Dr. Alban This Time I'm Free 32 Diana King Shy Guy 33 Diana King Shy Guy 34 Diana King Shy Guy 35 Sin With Sebastian Shut Up (And Sleep With Me) 36 Diana King Shy Guy 37 Samuli Edelmann & Sani Tuhat yötä 38 AC/DC Hard as a Rock 39 AC/DC Hard as a Rock 40 Iron Maiden Man on the Edge 41 Ace of Base Lucky Love 42 Ace of Base Lucky Love 43 Ace of Base Lucky Love 44 Coolio Gangsta's Paradise 45 Coolio Gangsta's Paradise 46 Coolio Gangsta's Paradise 47 Coolio Gangsta's Paradise 48 Coolio Gangsta's Paradise 49 Coolio Gangsta's Paradise 50 Coolio Gangsta's Paradise 51 Coolio Gangsta's Paradise == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 1995 Singlelista 1995
Siittiöiden DNA-testi

Siittiöiden DNA-testiä käytetään miehestä johtuvan lapsettomuuden tutkimiseen. Useiden tutkimusten mukaan siittiöiden DNA:n pilkkoutumisella on merkittävä vaikutus miehen hedelmällisyyteen. DNA:n pilkkoutuminen estää siittiötä hedelmöittämästä munasolua tai estää alkion kehityksen raskauden aikana. Se voi pahimmassa tapauksessa johtaa raskauden keskeytymiseen.Lapsettomuustutkimus viitattu 24.3.2009 DNA-testi tehdään tuoreesta spermanäytteestä. Siitä nähdään helposti ja nopeasti, kuinka monta prosenttia sperman siittiöiden DNA:sta on pilkkoutunut. Siemenneste on normaalia, jos alle 15 prosentissa siittiöistä on DNA:n rakenteen vaurioita. Jos pilkkoutumista on 16–30 prosentilla siittiöistä, voi raskaus edelleen alkaa luonnollisin keinoin. Yli 30 prosentin pilkkoutuminen heikentää merkittävästi siittiöiden kykyä hedelmöittää munasolu. Testiä suositellaan lapsettomuudesta kärsiville pariskunnille, joille hedelmöityshoidot eivät ole tuoneet apua tai joilla syytä lapsettomuuteen ei tiedetä. ==Katso myös== * Lapsettomuus ==Lähteet== Luokka:Lisääntyminen
Einar Ahlman

Gustaf Einar Ahlman (6. marraskuuta 1872 Pöytyä – 8. maaliskuuta 1937 Kuusankoski) oli suomalainen vuorineuvos, joka oli Kymin Oy:n toimitusjohtajana. Ahlmanin vanhemmat olivat Pöytyän kirkkoherra, rovasti Gustaf Julius Ahlman (1847–1896) ja Mathilda Elisabeth Bergroth. Hän pääsi ylioppilaaksi 1891 Turun lyseosta ja valmistui Helsingin yliopistosta filosofian kandidaatiksi ja maisteriksi 1894 sekä suoritti siellä oikeustutkinnon 1898. Ahlman sai varatuomarin arvon 1901. Ahlman toimi asianajajana Tampereella 1905–1913 ja oli Pohjoismaiden Osakepankin Tampereen konttorin johtajana 1913–1918. Kymi-yhtiön toimitusjohtajana hän oli 1918–1937. Ahlman sai vuorineuvoksen arvon 1925. Ahlman uudisti Kymin Osakeyhtiön hallintoa ja hänestä tuli toimitusjohtajuuden lisäksi myös yhtiön hallituksen puheenjohtaja vuonna 1929. Tampereen kaupunginvaltuuston puheenjohtajana hän oli vuosina 1909–1911 ja 1916–1918 sekä valtuustossa vuodet 1908–1918. == Lähteet == * Viitattu 20.10.2009 ===Viitteet=== Luokka:Suomalaiset elinkeinoelämän vaikuttajat Luokka:Vuorineuvokset Luokka:Suomalaiset asianajajat Luokka:Tampereen kaupunginvaltuutetut Luokka:Vuonna 1872 syntyneet Luokka:Vuonna 1937 kuolleet
Abyi

Abyi () eli Abyj () on maalaiskunta (nasleg) ja sen keskuskylä Abyin ulusissa Sahan tasavallassa. Se sijaitsee ulusin eli piirin keskiosassa, Indigirkan sivujoen Ujandinan eteläpuolella, 70 kilometriä piirikeskuksesta Belaja Gorasta lounaaseen. Kunnan alue on järvirikasta seutua. Kunnan keskuskylän Abyin lisäksi siihen kuuluu Djoskun kylä, joka sijaitsee 25 kilometriä keskuskylästä länteen. Asukasluvun kehitys: * 600 (1989) * 640 (2001) * 533 (2007) * 527 (2011) Vuonna 2001 väestöstä asui keskuskylässä Abyissä 554 ja Djoskussa 86 henkeä. Vuonna 2007 luvut olivat 468 ja 67. Vuoden 2011 alussa kunnan 527 asukkaasta lapsia oli 150, työttömiä 28, eläkeläisiä 87 ja invalideja 39.Kunnan sivut tasavallan portaalissa Viitattu 21.4.2011 Abyissä on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä. == Lähteet == Luokka:Abyin ulus
Hans Ahlström

Hans Erik Gunnar Ahlström (18. kesäkuuta 1904 Helsinki - 19\. marraskuuta 1960 Noormarkku) oli suomalainen vuorineuvos, joka toimittuaan pitkään A. Ahlström Oy:n Karhulan tehtaitten johtajana nousi koko Ahlström-konsernin pääjohtajaksi Harry Gullichsenin jälkeen 1954. Hans Ahlström oli Kauttuan paperitehtaan johtajan Bertel Ahlströmin vanhin poika. Hänen äitinsä oli Ruth Björkenheim, joka meni vuonna 1919 uusiin naimisiin vuorineuvos Gösta Serlachiuksen kanssa. Ahlström valmistui insinööriksi (Bachelor of Science, Technology) vuonna 1927 Manchesterin teknillisessä korkeakoulusta. Työskenneltyään perhekonsernin yrityksissä Kauttualla ja Karhulassa hän nousi Karhula Oy:n toimitusjohtajan Anders Kramerin apulaiseksi vuonna 1932. Kolme vuotta myöhemmin hänestä tuli Karhulan lasitehtaan johtaja. Kramerin jäätyä eläkkeelle vuonna 1942 Hans Ahlströmista tuli hänen seuraajansa. A. Ahlström Oy:n johtajaksi Ahlström nousi vuonna 1951 ja pääjohtajaksi Harry Gullichsenin kuoltua vuonna 1954. Ahlströmin pääjohtajakaudella konserni menestyi, ja yrityksen liikevaihto ja tuottavuus nousivat huomattavasti. Hans Ahlström sai vuorineuvoksen arvonimen vuonna 1954. Hän oli Suomen Lasiteollisuusliiton puheenjohtaja vuosina 1944–1954 ja Suomen Puuhiomoyhdistyksen puheenjohtaja vuodesta 1954 kuolemaansa saakka.Otavan Iso tietosanakirja (3. painos), osa 1, palstat 141–142. Helsinki: Otava, 1962. Hans Ahlströmin puoliso oli Marjatta Sibelius (1901–1989), joka oli Jean Sibeliuksen veljen, ylilääkäri Christian Sibeliuksen tytär. == Katso myös == * Ahlström (suku) == Lähteet == * Viitattu 22.10.2009. === Viitteet === Luokka:Suomalaiset insinöörit Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1904 syntyneet Luokka:Vuonna 1960 kuolleet
Miro Honkanen

Miro Honkanen on suomalainen näyttelijä. Hän on opiskellut Tampereen yliopiston näyttelijäntyön laitoksella. Hän on työskennellyt Vaasan kaupunginteatterissa 1995–1998, Seinäjoen kaupunginteatterissa 1998–2008 ja Palatsiteatterissa Tampereella vuodesta 2009 sekä tehnyt vierailuja Uuteen Iloiseen Teatteriin ja Komediateatteri Arenaan. == Lähteet == Luokka:Suomalaiset teatterinäyttelijät Luokka:Syntymävuosi puuttuu Luokka:Elävät henkilöt
Majyar

Majyar (, ) on nasleg eli maalaiskunta Abyin ulusissa Sahan tasavallassa. Se sijaitsee ulusin eli piirin eteläosassa, Indigirkajoen varrella, 280 kilometriä piirikeskuksesta Belaja Gorasta lounaaseen. Kyläalueen keskuskylä on Kebergene. Asukasluvun kehitys: * 600 (1989) * 632 (2001) * 533 (2007) Kebergenessä on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä. == Lähteet == Luokka:Abyin ulus
Mugurdah

Mugurdah (, ) on maalaiskunta (nasleg) Abyin ulusissa Sahan tasavallassa. Se sijaitsee ulusin länsiosassa, Indigirkaan laskevan Ujandinan varrella, 160 kilometriäpiirikeskuksesta Belaja Gorasta lounaaseen. Mugurdahin kunta rajoittuu idässä Abyiin kuntaan ja etelässä Majyariin. Mugurdahin kunnan keskuskylä on Syagannah. Asukasluvun kehitys: * 600 (1989) * 529 (2001) * 398 (2007) Syagannahissa on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä. == Lähteet == Luokka:Abyin ulus
Uolbut

Uolbut ( ja ) on maalaiskunta (nasleg) Abyin ulusissa eli Abyin piirissä Sahan tasavallassa. Se sijaitsee piirin itäosassa Indigirkaan laskevien Om-Jurjah- ja Buor-Jurjah -jokien varsilla. Kunnan keskuskylä Kijeng-Kjujol () sijaitsee 80 kilometriä piirikeskuksesta Belaja Gorasta etelään. Asukasluvun kehitys: * 300 (1989) * 346 (2001) * 269 (2007) Kijeng-Kjujolissa on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä. == Lähteet == Luokka:Abyin ulus
All We Know Is Falling

All We Know Is Falling on Paramoren debyyttialbumi. Albumi julkaistiin heinäkuussa 2005. Albumia tehtiin vuosina 2004–2005. Albumi sai suuriksi osiksi hyvää palautetta monissa arvosteluissa. Koko levyn kesto on 35:47. Kaikki albumin sisältämät kappaleet on kirjoittanut yhtye itse. Levy rikkoi kultarajan Yhdysvalloissa 20. lokakuuta 2009. == Kappaleet == == Kokoonpano == * Hayley Williams – laulu * Josh Farro – kitara, taustalaulu * Zac Farro – rummut * Jeremy Davis – basso * Jason Bynum – kitara (lähti yhtyeestä vuonna 2005) == Singlet == * * * == Arvostelut == * AbsolutePunk: AbsolutePunk * Allmusic: Allmusic review * Alternative Press: Alternative Press * Punknews.org: Punknews.org == Lähteet == Luokka:Vuoden 2005 esikoisalbumit Luokka:Paramoren albumit
Samu Heikkilä

Samu Heikkilä (s. 31. heinäkuuta 1971 Karstula) on suomalainen elokuvaleikkaaja, -äänisuunnittelija ja käsikirjoittaja. ==Elämä== Heikkilä on voittanut parhaan leikkauksen Jussi-palkinnon kuudesti, elokuvista Levottomat, Paha maa, Valkoinen kaupunki, Häiriötekijä, Tyhjiö ja Tytöt tytöt tytöt. Hän on ollut ehdolla palkintoon myös elokuvista Miehen työ, Kukkia ja sidontaa, Kuutamolla, Postia pappi Jaakobille, 8-pallo, Toiset tytöt, Jättiläinen, Toivon tuolla puolen ja Seurapeli. Heikkilä on saanut Jussi-palkinnon myös Janne Laineen ja Kirka Sainion kanssa parhaasta äänisuunnittelusta elokuvaan Paha maa. Vuonna 2005 hänelle myönnettiin elokuvataiteen valtionpalkinto yhdessä ohjaaja Aku Louhimiehen ja elokuvaaja Rauno Ronkaisen kanssa. Marraskuussa 2013 Samu Heikkilän käsikirjoitus ”Miss Zahra” valittiin kärkikolmikkoon Novellielokuva 2014 kilpailussa. Elokuva sai ensi-iltansa syksyllä 2014. Vuonna 2016 Samu Heikkilälle myönnettiin synnyinkuntansa Karstulan vuosittain jakama tunnustus Karstulan Kopes. Vuonna 2019 Heikkilä palkittiin yhdessä Aleksi Salmenperän kanssa Nordisk Film -palkinnolla elokuvasta Tyhjiö. ==Filmografia== ===Dokumenttielokuvat=== * Kenen joukoissa seisot (2006) * Pyhän kirjan varjo (2007) * Punk – tauti joka ei tapa (2008) * Kongon Akseli (2009) * Ikuisesti sinun (2011) * Five Star Existence (2011) * Hyppy (2012) * Alcan Highway (2013) * Kihniö (2015) * Siperiaan, rakkaani (2017) * Pieni punainen (2020) ===Fiktioelokuvat=== * Levottomat (2000) * Kuutamolla (2002) * Hymypoika (2003) * Kukkia ja sidontaa (2004) * Paha maa (2005) * Valkoinen kaupunki (2006) * Miehen työ (2007) * Postia pappi Jaakobille (2009) * Paha perhe (2010) * 8-pallo (2013) * Ajomies (2013) * Dagmamman - Kaksi kotia (2013) * Toiset tytöt (2015) * Häiriötekijä (2015) * Jättiläinen (2016) * Tyttö nimeltä Varpu (2016) * Toivon tuolla puolen (2017) * Miami (2017) * Viulisti (2018) * Tyhjiö (2018) * Ihmisen osa (2018) * Marian paratiisi (2019) * Seurapeli (2020) * Tove (2020) * Tytöt tytöt tytöt (2022) * Kupla (2022) * Kuolleet lehdet (2023) ===Televisiosarjat=== * Elämä on näytelmä (1999) * Vapaa pudotus (2002) * Juulian totuudet (2002) * Irtiottoja (2003) * White Wall (2020) ===Käsikirjoitukset=== * Siperiaan, rakkaani (2017) * Häiriötekijä (2015) * Miss Zahra (2014) * Kekkonen (1998) ==Lähteet== ==Aiheesta muualla== * * Luokka:Suomalaiset elokuvaleikkaajat Luokka:Suomalaiset äänisuunnittelijat Luokka:Jussi-palkinnon saajat Luokka:Vuonna 1971 syntyneet Luokka:Elävät henkilöt
Urasalah

Urasalah () eli Urahalaax () on nasleg eli maalaiskunta Abyin ulusissa Sahan tasavallassa Venäjällä. Se sijaitsee ulusin eli piirin pohjoisosassa, Indigirkajoen varrella. Kunnan keskuskylä Suturuoha () sijaitsee vain kilometrin verran piirikeskuksesta Belaja Gorasta pohjoiseen, Indigirkan vastarannalla. Asukasluvun kehitys: * 600 (1989) * 470 (2001) * 450 (2007) Suturuohassa on koulu, terveyskeskus, kauppa ja klubi. Paikkakunnan tärkeimmät elinkeinot ovat poronhoito, kalastus ja turkiseläinten metsästys. == Lähteet == Luokka:Abyin ulus
Lasten liikennelaulu

Lasten liikennelaulu on Georg Malmsténin säveltämä ja Helena Eevan (nimimerkillä Asser Tervasmäki) sanoittama lastenlaulu, jonka sanoitus on liikenneaiheinen. Se tunnetaan myös kertosäkeensä alkusanojen nimellä Muista aina liikenteessä. Malmstén teki laulusta ensimmäisen levytyksen 1955. Kappaleen ovat levyttäneet myöhemmin muun muassa Kirka ja Helena Miller. Laulun uudet versiot ovat olleet myyntilistojen kärjessä vielä 50 vuotta myöhemminkin.Singlelistoja: 38/2007, 52/2007, 1/2008 Laulun alkuperäisen sävellystyön maksoi öljy-yhtiö Shell. Tapaturmantorjuntayhdistyksen liikennejaos Talja teki sen pohjalta koulukäyttöön tarkoitetun liikennevalistuselokuvan vuonna 1960. == Lähteet == == Aiheesta muualla == *Yle Elävä arkisto: Kolmesta possusta Liikennelauluun * Luokka:Lastenlaulut Luokka:Liikenneopetus Luokka:Suomalaiset musiikkikappaleet
Jaakobintikapuut

thumb|12kV valokaaria Jaakobintikapuissa.|alt= pienoiskuva|Öljypolttimen sytytysmuuntaja jonka ulostulonavoille asennettu jaakobintikapuut.|alt= Jaakobintikapuut ovat lähinnä koristeena käytetty sähköinen rakennelma joka koostuu kahdesta vierekkäin olevasta, toisistaan ylöspäin erkanevasta V:n muotoon asetetuista metallitangosta joihin johdetaan suurjännite, joka usein vaatii tarkkuutta hengenvaarallisuutensa vuoksi. == Toiminta == Suurjännite muodostaa valokaaren Jaakobintikapuiden alaosaan, siihen missä metallitangot ovat lähinnä toisiaan, ja valokaari lähtee kiipeämään tankojen välissä ylöspäin, samalla pidentyen ja muodostaen valoefektin. Tarpeeksi ylös tullessaan, ilman johtokyvyn loputtua valokaari syttyy taas tankojen alaosaan ja jatkaa siitä ylöspäin. Tavallisesti Jaakobintikapuut toimivat ilman erillistä sytytintä, jos tangot ovat alhaalta tarpeeksi lähellä toisiaan. Joissakin tapauksissa voidaan kuitenkin käyttää erillistä sytytyselektrodia tikapuiden alla ionisoimaan ilman jolloin valokaari voi syttyä. == Suosittu elektroniikkalaite == Jaakobintikapuut ovat varsin yksinkertainen laite, joka on helppo koota itse. Se onkin suosittu elektroniikkaharrastajien rakennelma, jota virroitetaan esimerkiksi neonvalaisinten sytytysmuuntajalla, televisiosta otetulla juovamuuntajalla, tai muulla vastaavalla suurjännitettä antavalla muuntajalla. Jaakobintikapuut tarvitsevat useiden kilovolttien jännitteen syttyäkseen, ja valokaarten pituus riippuu siihen syötettävästä jännitteestä. == Historia == Jaakobintikapuut olivat 1950- ja 1960-luvuilla tyypillinen laite, jota esiteltiin ja tutkittiin kouluissa fysiikantunneilla. Jaakobintikapuita nähdään usein myös kyseisen ajan elokuvissa ”hullujen tiedemiesten” työpajoilla. Jaakobintikapuut ovat nimetty Raamatussa mainittujen taivaaseen johtavien tikapuiden mukaan. == Lähteet == Luokka:Elektroniikka Luokka:Sähkötekniikka en:Spark gap#Visual entertainment
Ledung

Ledung tai leding (muinaisruotsiksi leþunger, muinaisnorjaksi leiðangr) oli keskiajalla Pohjoismaissa käytössä ollut puolustusjärjestelmä. Se tarkoitti asepalvelusta merivoimissa tai laivojen varustamista sotaa varten. Ledung- laitoksen alkuperästä on eri teorioita. Laitoksen perustaminen on ajoitettu joskus viikinkiajan lopulle, joskus vasta 1100-luvun lopulle tai 1200-luvun alkuun. Ruotsissa ledung merkitsi alun perin kansalaisten sotatilanteessa muodostamaa laivastoa, joka oli kuninkaan käytössä. Ledung kutsuttiin kokoon maan ollessa sodassa tai muiden valtioiden tai merirosvojen uhkaamana. Ledung ei ulottunut koko Ruotsin valtakunnan alueelle, eikä se toiminut yhtenäisesti maan eri osissa. Ledung-järjestelmä alkoi vähitellen jäädä pois käytöstä 1200-luvulta lähtien, ja se korvattiin osin verolla. Anglosaksien Englannissa oli käytössä vastaava järjestelmä nimeltään fyrd. == Lähteet == Luokka:Keskiajan sotahistoria Luokka:Pohjoismaiden historia Luokka:Laivastohistoria
István Bibó

István Bibó (7. elokuuta 1911 Szeged, Unkari – 10. toukokuuta 1979 Budapest, Unkari) oli unkarilainen poliitikko, sosiologi ja lakimies. Unkarin kansannousun aikana hän toimi ministerinä Imre Nagyn johtamassa Unkarin kansallisessa hallituksessa. Hän oli lopulta viimeinen ministeri virassaan, kun neuvostojoukot palasivat Budapestiin ja kaatoivat Nagyn hallituksen. Elinkautisen vankeusrangaistuksen hän sai vuonna 1958, mutta sai armahduksen vuonna 1963. Hän kuoli vuonna 1979.The Art of Peacemaking: Political Essays by István Bibó, s. vii == Lähteet == * === Viitteet === ==Aiheesta muualla== * Halmesvirta, Anssi: Vapauden kapea polku: István Bibón julkinen moralismi Luokka:Unkarilaiset poliitikot Luokka:Vuonna 1911 syntyneet Luokka:Vuonna 1979 kuolleet
Ostsiedlung

Ostsiedlung (”idän asuttaminen”) tarkoittaa saksankielisten väestöryhmien levittäytymistä keskiajalla Keski- ja Itä-Euroopan alueille, joilla asuivat slaavit, unkarilaiset, romanialaiset ja baltit. Luokka:Saksan historia Luokka:Saksankieliset sanat ja sanonnat Luokka:Asutustoiminta Luokka:Mecklenburg-Etu-Pommerin historia Luokka:Pommerin historia Luokka:Euroopan historia Luokka:Seulonnan keskeiset artikkelit
Paid tha Cost to Be da Bo$$

Paid tha Cost to Be da Bo$$ on rap-artisti Snoop Doggin kuudes studioalbumi, joka julkaistiin 26. marraskuuta 2002. == Kappaleet == # Kappale Vieraileva(t) artisti(t) Tuottaja Kesto 1 "Don Doggy" 0:43 2 "Da Boss Would Like to See You" E-Swift 1:59 3 "Stoplight" Jelly Roll 4:26 4 "From tha Chuuuch to da Palace" Pharrell The Neptunes 4:40 5 "I Believe in You" LaToiya Williams Hi-Tek 4:34 6 "Lollipop" Soopafly, Jay-Z, Nate Dogg Just Blaze 3:48 7 "Ballin'" The Dramatics, Lil' Half Dead Battlecat 5:19 8 "Beautiful" Pharrell, Charlie Wilson The Neptunes 4:58 9 "Paper'd Up" Kokane, Traci Nelson Fredwreck 3:50 10 "Wasn't Your Fault" Ginuwine L.T. Hutton 4:30 11 "Boss Playa" Bishop Don "Magic" Juan Fredwreck 5:53 12 "Hourglass" Kokane, Goldie Loc Jelly Roll 4:20 13 "The One And Only" DJ Premier 3:49 14 "I Miss That Bitch" E-White Hi-Tek 3:12 15 "From Long Beach 2 Brick City" Redman, Nate Dogg & Warren G Fredwreck 3:43 16 "Suited N Booted" Meech Wells, Quaze Harris 3:15 17 "You Got What I Want" Charlie Wilson, Goldie Loc, Ludacris Jelly Roll 3:36 18 "Batman & Robin" Lady of Rage, RBX DJ Premier 5:03 19 "Message 2 Fat Cuzz" 1:40 20 "Pimp Slapp'd" Josef Laimberg 5:42 Spotify: Snoop Dogg - Paid tha Cost to Be da Bo$$ == Singlet == * "From tha Chuuuch to da Palace" (15. lokakuuta 2002) * "Beautiful" (28. tammikuuta 2003) == Listasijoitukset == Album Charts Billboard Hot 200 Top R&B; / Hip-Hop Albums UK Top 75 New Zealand Top 50 Canada Top 50 Album Germany Top 100 Album France Top 150 Netherland Top 100 Switzerland Top 100 Japanese Import Sales Top 50 Sija 12 3 64 27 34 46 17 50 48 49UKMIX - Forums - View topic - Japanese charts ===Myynti=== Myynti Kultaa Platinaa Uncertified Maa Yhdysvallat Maailma1 Iso-Britannia KanadaCanadian Recording Industry Association (CRIA): Gold & Platinum - January 2003 Ranska Japani Units sold 1.000.000 1.300.000 100.000 100.000 110.000 19.082 Päivämäärä 31.03.2003 01.03.2003 12.09.2005 01.01.2003 10.12.2003 24.11.2003 == Lähteet == Luokka:Snoop Doggin albumit Luokka:Vuoden 2002 albumit
George Miller

George Miller (s. 3. maaliskuuta 1945 Brisbane, Australia) on australialainen elokuvaohjaaja ja -tuottaja. Alkuperäiseltä koulutukseltaan hän on lääkäri. Parhaiten Millerin ohjaamista elokuvista muistetaan Mad Max -sarja, Babe- porsaasta kertovat kaksi elokuvaa sekä pingviineistä kertova animaatioelokuva Happy Feet. Miller on ohjannut myös lukuisia televisiosarjoja sekä tuottanut monia elokuvia uransa aikana. Millerin veli Bill Miller on elokuvatuottaja. == Filmografia == === Ohjaajana === *Mad Max (1979) *Mad Max 2 – asfalttisoturi (1981) *Hämärän pelottavat varjot (1983) *Mad Max – ukkosmyrsky (1985) *Noidat (1987) *Lorenzon öljy (1992) *40 000 Years of Draming (1997) *Babe suurkaupungissa (1998) *Happy Feet (2006) *Happy Feet 2 (2011) *Mad Max: Fury Road (2015) *Kolmen tuhannen vuoden kaipuu (2022) *Furiosa: A Mad Max Saga (2024) ==Lähteet== == Aiheesta muualla == * Luokka:Australialaiset elokuvaohjaajat Luokka:Australialaiset elokuvatuottajat Luokka:Australialaiset elokuvakäsikirjoittajat Luokka:Vuonna 1945 syntyneet Luokka:Elävät henkilöt
Sanni

Sanni on suomalainen naisen etunimi. Nimi on muunnelma Susannasta tai Sandrasta. Susannan alkuperä on heprean liljaa merkitsevässä sanassa. Sandra puolestaan juontaa Aleksandrasta, jonka taustalla on ”puolustavaa miestä” merkitsevä kreikkalainen miehen nimi Alexandros. Digi- ja väestötietoviraston tietojen mukaan Sanni-nimen suosio on vaihdellut eri vuosikymmeninä. Vuoden 2019 loppuun mennessä Suomessa on rekisteröity 11 295 Sanni-nimistä naista. ==Tunnettuja Sanneja== * Sanni Ahola (s. 2000), jääkiekkomaalivahti * Sanni Alatalo (s. 1997), maastohiihtäjä * Sanni Franssi (s. 1995), jalkapalloilija * Sanni Grahn-Laasonen (s. 1983), Kokoomuksen kansanedustaja ja ministeri * Sanni Haahdenmaa (s. 1982), näyttelijä * Sanni Hakala (s. 1997), jääkiekkoilija ja olympiamitalisti * Sanni Halttunen, näyttelijä ja televisiotuottaja * Sanni Hautakangas (1889–1979), helluntailainen evankelista * Sanni Klemelä (s. 1990), kestävyysjuoksija * Sanni Koivuranta, o.s. Leinonen (s. 1989), alppihiihtäjä * Sanni Koli (s. 2000), salibandyn pelaaja * Sanni Kurkisuo (s. 1993), laulaja ja näyttelijä * Sanni Lehtinen (s. 1993), opiskelija- ja mielenterveysvaikuttaja * Sanni Nieminen (s. 1991), salibandyn pelaaja * Sanni Ojanen (s. 2000), jalkapalloilija * Sanni Orasmaa (s. 1972), jazz-muusikko * Sanni Paatso (s. 2002), lapsinäyttelijä * Sanni Pajasmaa (s. 1999), seitsenottelija * Sanni Purhonen (s. 1983), runoilija, toimittaja, kirjallisuuskriitikko ja vammaisaktivisti * Sanni Rantala (s. 2002), jääkiekkoilija ja olympiamitalisti * Sanni Rautala, sulkapalloilija * Sanni Saarinen (s. 1994), moukarinheittäjä * Sanni Sadetuuli Saarinen, kasvatustieteilijä ja yksi Tiedenaiset-yhteisön perustajista * Sanni Salminen, Mallikoulu -tosi-tv-sarjan voittaja vuonna 2006 * Sanni Seppo (s. 1960), valokuvataiteilija * Sanni Suhonen (s. 1969), pituushyppääjä ja kolmiloikkaaja * Sanni Syrjälä (s. 1998), pesäpalloilija * Sanni Turtola (1917–2012), kuulantyöntäjä * Sanni Uimarihuhta (s. 2002), salibandyn pelaaja * Sanni Utriainen (s. 1991), keihäänheittäjä * Sanni Vanhanen (s. 2005), jääkiekkoilija ja olympiamitalisti * Sanni Ylimäki (s. 1987), pesäpalloilija ==Kuvitteellisia Sanneja== * Sanni (engl. Sunni), hahmo animaatiosarjassa Kummikarhut * Sanni, ihailun kohde Ripsipiirakka-yhtyeen samannimisessä kappaleessa * Sanni, Tuija Halosen esittämä päähenkilö elokuvassa On lautalla pienoinen kahvila (1952) * Sanni, Sydney, hahmo amerikkalaisessa animaatiosarjassa Jetron matkaan * Sanni Kivivuori, o.s. Silander, hahmo Väinö Linnan romaanitrilogiassa Täällä Pohjantähden alla * Sanni Mertala, Toini Vartiaisen roolihahmo elokuvassa Hevoshuijari (1943) * Sanni Pohjonen (ent. Taalasmaa), Salatut elämät -sarjan hahmo * Sanni Sateenkaari, Rainbow Ruby, samannimisen eteläkorealaisen televisiosarjan päähenkilö * Savotan Sanni, Matti Jurvan samannimisen kupletin (1938) hahmo ==Lähteet== Luokka:Etunimet
Ristinselkä

Ristinselkä (joissakin kartoissa Ristiselkä, mutta tätä nimeä pidetään huonompanaTerho Itkonen: Uusi kieliopas, ISBN 9789513157579) on yksi Päijänteen suurimmista selistä. Se sijaitsee järven pohjoisosassa Muuratsalon saaren eteläpuolella, Jyväskylän (aikaisemmin Korpilahden), Muuramen ja Toivakan kunnissa. Pohjoisessa se yhtyy Hauhonselkään. Ristinselässä, Toivakan kunnan alueella Rappukallion edustalla on Suomen sisävesien syvin tunnettu kohta. Sen syvyys on 95,4 metriä. Merenkulkulaitoksen syvyyskartassa on ollut painettuna syvyysluku 104 metriä, mikä perustui vanhan luotauskartan merkinnän lukuvirheeseen. Ristinselän nimi perustuu mahdollisesti sen sijaintiin ristimäisen vesialueen keskuksena. Ristin sakarana itään on Rutalahti, Länteen Hautalahti, pohjoiseen pitkulainen Hauhonselkä ja etelään Päijänteen kahden kapeimman kohdan välissä sijaitseva Mustanselkä. == Rutaniemi == Ristinselän eteläpuolella Rutalahtea ja Mustanselkää erottaa toisistaan Rutaniemi Korpilahdella Päiväkunnan kylän lähellä.Jyväskylän karttapalvelu, Jyväskylän kaupunki Niemessä on laajoja louhikkoalueita ja suuria korkeuseroja. Rutaniemi on saaristoaluetta. == Lähteet == Luokka:Päijänne Luokka:Toivakan luonto Luokka:Jyväskylän luonto Luokka:Korpilahti Luokka:Muuramen luonto
Dwars door Vlaanderen

Dwars door Vlaanderen () on yksipäiväinen maantiepyöräilykilpailu, joka käydään Flanderissa, Belgiassa. Se järjestetään maaliskuun lopulla tai huhtikuun alussa, aina keskiviikkona puolitoista viikkoa ennen Flanderin ympäriajoa. Kilpailun maali sijaitsee Waregemissa. Semiklassikkona pidettävä kilpailu on vuodesta 2017 kuulunut UCI World Touriin. Aiemmin se kuului UCI Europe Touriin, ja oli vuosina 2013–2016 kategorialuokitukseltaan 1.HC (eli UCI World Tourin jälkeen seuraavaksi korkeimman tason kilpailu), oltuaan vuoteen 2012 saakka tasoltaan 1.1. Kilpailu järjestettiin ensimmäisen kerran vuonna 1945. Se tunnettiin aluksi nimellä Dwars door België. == Voittajat == *1945 Rik Van Steenbergen *1946 Maurice Desimpelaere *1947 Albert Sercu *1948 André Rosseel *1949 Raymond Impanis *1950 André Rosseel *1951 Raymond Impanis *1952 André Maelbrancke *1953 Briek Schotte *1954 Germain Derycke *1955 Briek Schotte *1956 Lucien Demunster *1957 Noël Foré *1958 André Vlaeyen *1959 Roger Baens *1960 Arthur De Cabooter *1961 Maurice Meuleman *1962 Martin Van Geneugden *1963 Clément Roman *1964 Piet van Est *1965 Alfons Hermans *1966 Walter Godefroot *1967 Daniel Van Ryckeghem *1968 Walter Godefroot *1969 Eric Leman *1970 Daniel Van Ryckeghem *1971 ei järjestetty *1972 Marc Demeyer *1973 Roger Loysch *1974 Louis Verreydt *1975 Cees Priem *1976 Willy Planckaert *1977 Walter Planckaert *1978 Jos Schipper *1979 Gustaaf Van Roosbroeck *1980 Johan van der Meer *1981 Frank Hoste *1982 Jan Raas *1983 Etienne De Wilde *1984 Walter Planckaert *1985 Eddy Planckaert *1986 Eric Vanderaerden *1987 Jelle Nijdam *1988 John Talen *1989 Dirk De Wolf *1990 Edwig Van Hooydonck *1991 Eric Vanderaerden *1992 Olaf Ludwig *1993 Johan Museeuw *1994 Carlo Bomans *1995 Jelle Nijdam *1996 Tristan Hoffman *1997 Andrei Tchmil *1998 Tom Steels *1999 Johan Museeuw *2000 Tristan Hoffman *2001 Niko Eeckhout *2002 Baden Cooke *2003 Robbie McEwen *2004 Ludovic Capelle *2005 Niko Eeckhout *2006 Frederik Veuchelen *2007 Tom Boonen *2008 Sylvain Chavanel *2009 Kevin Van Impe *2010 Matti Breschel *2011 Nick Nuyens *2012 Niki Terpstra *2013 Oscar Gatto *2014 Niki Terpstra *2015 Jelle Wallays *2016 Jens Debusschere *2017 Yves Lampaert *2018 Yves Lampaert *2019 Mathieu van der Poel *2020 kilpailua ei järjestetty koronapandemian vuoksi *2021 Dylan van Baarle *2022 Mathieu van der Poel *2023 Christophe Laporte *2024 Matteo Jorgenson == Naisten kilpailun voittajat== *2012 Monique van de Ree *2013 Kirsten Wild *2014 Amy Pieters *2015 Amy Pieters *2016 Amy Pieters *2017 Lotta Lepistö *2018 Ellen van Dijk *2019 Ellen van Dijk *2020 kilpailua ei järjestetty koronapandemian vuoksi *2021 Annemiek van Vleuten *2022 Chiara Consonni *2023 Demi Vollering *2024 Marianne Vos == Lähteet == *Tulokset Memoire du Cyclisme -tietokannassa *Tulokset Pro Cycling Stats -sivustolla ===Viitteet=== == Aiheesta muualla == *Virallinen sivusto Luokka:Pyöräilykilpailut Belgiassa Luokka:UCI World Tour Luokka:Flanderi
AnnaLynne McCord

AnnaLynne McCord (s. 16. heinäkuuta 1987 Atlanta, Georgia, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista Muodon vuoksi ja 90210. ==Biografia== McCord syntyi Atlantassa. Hän kävi kotikoulua ja valmistui high schoolista 15-vuotiaana. Vuonna 2008 hän näytteli kauhuelokuvassa Day of the Dead. Hän on vieraillut yhdessä jaksossa sarjoissa Kodinpuolustaja, Kampus Greek, Todistettavasti syyllinen ja O.C., sekä kahdesti sarjassa Ruma Betty. Muodon vuoksi -sarjassa McCord näytteli Eden Lordia kuudessa jaksossa viidennellä tuotantokaudella. Vuoteen 2009 mennessä hän oli vieraillut sarjassa jo 12 jaksossa. Vuosina 2008–2013 McCord näytteli Naomi Clarkia nuortensarjassa 90210. == Filmografia == Ilmestymisvuosi Suomenkielinen nimi Englanninkielinen nimi Rooli 2002 The Middle of Nowhere The Middle of Nowhere Cassandra 2005 Transporter 2 Transporter 2 autovaras- tyttö 2007 Mysterious Mysterious Morning/Simone 2006 O.C. The O.C. Kuuma tyttö 2006 Kodinpuolustaja Close to Home Sara 2007 Todistettavasti syyllinen Cold Case Becca Crossan 2007 Ruma Betty Ugly Betty Petra 2007 C.S.I. Miami CSI: Miami Sherry Williamson 2007 American Heiress American Heiress Loren Wakefield 2007 Kampus Greek Greek Destiny 2007–2009 Muodon vuoksi Nip/Tuck Eden Lord 2008 Head Case Head Case Tardin deitti 2008–2013 90210 90210 Naomi Clark 2008 Day of the Dead Day of the Dead Nina 2008 The Haunting of Molly Hartley The Haunting of Molly Hartley Suzie 2009 Amexica Amexica Anna 2009 Fired Up Fired Up Gwenyth ==Aiheesta muualla== Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Ann Wilson

Ann Dustin Wilson (s. 19. kesäkuuta 1950 San Diego, Kalifornia, Yhdysvallat) on Heart-rockyhtyeen päälaulaja, huilun ja ajoittain myös kitaran soittaja. Wilson on äänialaltaan sopraano. ==Elämä== Kun Ann oli lapsi, Wilsonien perhe muutti useasti, koska hänen isänsä oli merijalkaväen eversti. Perhe muutti lopulta vakituisesti Bellevueen lähelle Seattleä Washingtonissa. 1970-luvun alussa Ann liittyi bändiin, joka vaihteli nimeään ensin White Heartista Hocus Pocukseen, kunnes lopulta 1974 yhtye vaihtoi nimensä pysyvästi Heartiin. Samana vuonna yhtyeeseen liittyi Annin pikkusisar Nancy. 1970-luvulla Wilson oli parisuhteessa Michael Fisherin kanssa, joka toimi Heartin managerina. Pian Annin sisar Nancy alkoi seurustella Michaelin pikkuveljen Roger Fisherin kanssa, joka toimi Heartin pääkitaristina. Molemmat pariskunnat johtivat yhtyettä ja vuonna 1979 kummatkin parisuhteet päättyivät. Ann sai tietää Michaelin rakastuneen toiseen naiseen, jolloin he päättivät suhteensa.Sheff, David: Rock's Wilson Sisters Kissed Off the Fisher Brothers, but Heart's Beat Goes on People. 31.3.1980. Viitattu 15.6.2016. ==Yksityiselämä== Wilsonilla ei ole biologisia lapsia, mutta hän adoptoi tyttärensä Marien vuonna 1991 ja poikansa Dustinin 1998. Wilson joutui lapsena ylipainonsa takia kiusatuksi. Hän kärsi ulkonäköpaineista 1970-luvulla ja näännytti itseään laihtuakseen.Ann Wilson finds a weight-loss hit USA Today. 11.12.2002. Viitattu 15.6.2016. Wilsonille on tehty laihdutusleikkaus, jossa hänen vatsalaukkunsa suulle on asennettu ruokahalua hillitsevä kuristusside. == Diskografia == === Studioalbumit === * Hope & Glory (2007) * Immortal (2018) * Fierce Bliss (2022) * Ann Wilson & Tripsitter – Another Door (2023) === EP:t === * The Ann Wilson Thing! – Live at the Belly Up (2015) * The Ann Wilson Thing! – #1 (2015) * The Ann Wilson Thing! – #2 Focus (2016) == Lähteet == == Aiheesta muualla == Luokka:Yhdysvaltalaiset laulajat Luokka:Yhdysvaltalaiset huilistit Luokka:Vuonna 1950 syntyneet Luokka:Elävät henkilöt
Sepp Puschnig

Sepp Puschnig (oik. Josef Pušnik, s. 12. syyskuuta 1947 Klagenfurt, Itävalta) on uransa päättänyt itävaltalainen jääkiekkoilija. Hän osallistui kolmiin talviolympialaisiin, 1964 Innsbruckissa, 1968 Grenoblessa ja jälleen Innsbruckissa 1976. Hänet kutsuttiin International Ice Hockey Federation Hall of Famen jäseneksi 1999.IIHF Hockey Hall of Fame bio (Wayback Machine) Myös Sepp Puschnigin poika Andreas Pušnik on entinen maajoukkuetason ammattilaisjääkiekkoilija. ==Lähteet== Luokka:Itävaltalaiset jääkiekkoilijat Luokka:Vuonna 1947 syntyneet Luokka:Elävät henkilöt
Asymmetrinen synteesi

Asymmetrinen synteesi eli epäsymmetrinen synteesi on kätisyydeltään samantyyppisten molekyylien tuotantoa. Se tapahtuu kiraalisten lähtöaineiden, apuaineiden tai katalyyttien avulla. Se tuottaa vain tai pääasiallisesti yhtä enantiomeeria. Epäsymmetrisellä synteesillä on merkitystä lääketieteessä, koska ihmisen solujen kemialliset toiminnot tapahtuvat useimmiten tietyn kätisyyden omaavilla molekyyleillä, ja luonnonainesynteesissä. Esimerkkinä E-vitamiinin synteesi"Synthetic vitamin E is good, but natural vitamin E is better." Richard Passwater, Ph.D.: How Vitamin E Works: An interview with Dr. Maret G. Traber . == Päätyypit == *Kiraalisuusallas *Kiraaliset apuaineet *Kiraaliset katalyytit == Epäsymmetrinen induktio == Asymmetrisessa induktiossa eri enantiomeerit muutetaan ensin eri diastereomeereiksi. Koska eri diastereomeerit regoivat eri tavoin ja vauhdilla, voidaan tuottaa tietyssä ajassa ari määriä eri diastereomeeraja. ==Katso myös== *Optinen isomeria ==Lähteet== Luokka:Kemiallinen synteesi Luokka:Stereokemia
Palkkionmetsästäjä (albumi)

Palkkionmetsästäjä on 16. Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Suomeksi se julkaistiin 1975 Heikki Kaukorannan ja Soile Kaukorannan suomentamana. == Juoni == Elliot Belt on palkkionmetsästäjä. Hän havitteli samaa konnaa, jonka Lucky Luke toimittaa vankilaan. Beltiä ihmetyttää Luken toimittaminen sheriffille ilman palkkiota. Hän ehdottaa yhteistyötä jossa he jakaisivat saaliin, mutta Luke ei suostu. Samaan aikaan Bronco Fortworthin ranchilla tapahtuu kummia. Broncon lempihevonen, Lord Washmouth III, on kadonnut. Bronco epäilee kaappaajaksi intiaani Tea Spoonia, jonka hän palkkasi huolehtimaan hevosesta. Lucky Luke päättää alkaa tutkia asiaa, mutta palkkionmetsästäjä- Belt sai tietää Broncon epäilyistä. Hän aikoo myös ottaa Tea Spoonin kiinni, palkkiota vastaan tietenkin. Belt menee intiaanireservaattiin, jossa Spoonin pitäisi asua. Hän jää kiinni, ja Lucky Luke vapauttaa hänet. Belt aikoo kerätä suuren määrän palkkionmetsästäjiä, jotta hän saisi Tea Spoonin kiinni. Lucky Luke yrittää puhua järkeä intiaaniheimon johtajalle, mutta jääkin itse kiinni. Tea Spoon vapauttaa hänet. He palaavat kaupunkiin, jossa intiaanit uhkaavat sotia kaupunkilaisia vastaan. Intiaanit lähtevät kuitenkin takaisin leiriinsä Lucky Luken ratsastaessa Tea Spoonin kanssa väliin. Yöllä kuitenkin tulipalo riehuu kaupungissa, jonka aikana Belt sieppaa Tea Spoonin. Beltin ryhmään keräämät palkkionmetsästäjät ovat kuitenkin liittoutuneet Beltiä vastaan. Riidan aikana Tea Spoon pakenee. Hän törmää Lucky Lukeen, ja he löytävät matkallaan kadonneen Lord Washmouth III:n. He palaavat kaupunkiin, jolloin Bronco Fortworthin vaimo kertoo päästäneensä Lord Wasmouthin vapaaksi. Tea Spoonin tuomio raukeaa ja Elliot Belt saa syytteen. == Henkilöt ja Tausta == Albumin nimihenkilö, palkkionmetsästäjä Elliot Belt, on piirretty muistuttamaan piirtämisajankohdan suosittua lännenelokuvien näyttelijää Lee Van Cleefiä, joka esitti useimmiten roistoa. == Lähteet == Luokka:Lucky Luke -albumit Luokka:Vuoden 1972 kirjat
Petäjäveden vaakuna

Petäjäveden kunnanvaakuna on suoraan kunnan nimeen viittaava nk. puhuva vaakuna. Aaltokoroa käytetään vaakunoissa viittaamaan veteen. Vaakunan on suunnitellut Olof Eriksson, ja se vahvistettiin käyttöön 12. helmikuuta 1963. Vaakunan selitys on ”hopeakentässä punaisen aaltokoroisen tyviön yläpuolella musta petäjä”. == Lähteet == * Luokka:Suomen kuntien vaakunat Vaakuna
Smedjebacken

Smedjebacken on samannimisen Smedjebackenin kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski- Ruotsissa. Vuoden 2010 lopussa taajamassa oli 5 100 asukasta. Smedjebacken oli 1970-luvun alun kuntauudistukseen asti kauppala. Smedjebackenissa on Ovakon terästehdas. ==Väestönkehitys== ==Lähteet== Luokka:Ruotsin kuntien keskustaajamat Luokka:Ruotsin kauppalat *
Josef Vašíček

Josef Vašíček (12. syyskuuta 1980 Havlíčkův Brod, Tšekkoslovakia – 7. syyskuuta 2011 Jaroslavl, Venäjä) oli tšekkiläinen jääkiekkoilija, pelipaikaltaan keskushyökkääjä. Carolina Hurricanes varasi Vašíčekin NHL:ään vuonna 1998, kun Vašíček pelasi vielä Tšekin A-juniorisarjassa. Hän siirtyi heti seuraavalle kaudelle Pohjois-Amerikkaan. Kaksi ensimmäistä kautta kuluivat Kanadan OHL-juniorisarjassa. NHL-kausi 2000–2001 oli Vašíčekin ensimmäinen aikuisten sarjassa ja NHL:ssä. Vašíček pelasi Carolina Hurricanesissa yhteensä kuusi kautta ja voitti joukkueessa Stanley Cupin vuonna 2006. NHL:n työsulkukauden 2004–2005 Vašíček pelasi Tšekin Extraligassa HC Slavia Prahassa. Kausi 2006–2007 kului puoliksi Carolina Hurricanesissa ja Nashville Predatorsissa. Vašíčekin viimeinen kausi NHL:ssä 2007–2008 meni New York Islandersissa. Vašíček siirtyi kaudeksi 2008–2009 KHL:ään Lokomotiv Jaroslavliin. Vašíček oli voittamassa jääkiekon maailmanmestaruutta Tšekin maajoukkueessa vuonna 2005. Hän edusti Tšekkiä myös vuosien 2003 ja 2009 maailmanmestaruuskilpailuissa, vuoden 2004 maailmancupissa sekä vuoden 2010 talviolympialaisissa. Vašíček kuoli 7. syyskuuta 2011, kun Lokomotiv Jaroslavlia kuljettanut lentokone putosi maahan lähellä Jaroslavlin kaupunkia. ==Lähteet== * * * ===Viitteet=== Luokka:Tšekkiläiset jääkiekkoilijat Luokka:Jääkiekon maailmanmestarit Luokka:Carolina Hurricanesin varaamat pelaajat Luokka:Lento-onnettomuudessa kuolleet Luokka:Vuonna 1980 syntyneet Luokka:Vuonna 2011 kuolleet
Ptolemaios XIV

Ptolemaios XIV (59 eaa. – 44 eaa.) oli Egyptin faarao 47–44 eaa.. Hänen isänsä oli Ptolemaios XII Auletes. Hänen vaimonsa, siskonsa ja kanssahallitsijansa oli Kleopatra VII. Ptolemaios XII:n kuoltua vuonna 51 Kleopatra VII nousi valtaistuimelle. Vuonna 50 eaa. Ptolemaios XIII:sta tuli Kleopatran kanssahallitsija. Ptolemaios XIII hallitsi yksin vuodesta 49 eaa. kuolemaansa Aleksandrian sodan aikana vuonna 47 eaa. Tämän jälkeen Kleopatra nousi jälleen valtaistuimelle, tällä kertaa Ptolemaios XIV kanssahallitsijanaan. Julius Caesarin murhan jälkeen Kleopatra murhasi Ptolemaioksen. == Lähteet == * Luokka:Egyptin faaraot Luokka:Ptolemaiokset Luokka:Vuonna 59 eaa. syntyneet Luokka:Vuonna 44 eaa. kuolleet
CB Málaga

Club Baloncesto Málaga (tunnetaan sponsorointisyistä myös nimellä Unicaja Malaga) on espanjalainen koripalloseura. == Historia == Seura syntyi kahden koripalloseuran, Unicaja Rondan ja Mayoral Maristasin, seurafuusiossa vuonna 1992. Unicaja Ronda perustettiin jo vuonna 1977 ja Mayoral Maristas perustettiin vuonna 1953 nimellä Ademar Basket Club. 1972 nimi vaihdettiin vielä CB Maristas de Málagaan ja seura nousi 1988 ACB:hen. Málaga oli ensimmäisen kerran lähellä Espanjan mestaruutta kaudella 1994–1995, jolloin seura pääsi ACB:n loppuotteluihin. Myös kaudella 2001–2002 seura sijoittui sarjan toiseksi. 2000-luvulla Málaga pelasi pitkään ULEBin alaisissa yksityisissä seurakilpailuissa, etenkin Euroliigassa. Ensimmäisen Espanjan mestaruuden seura voitti vuonna 2006. Vuonna 2017 se voitti ULEB Eurocupin mestaruuden. Kaudella 2021–2022 Málaga osallistui Mestarien liigaanhttps://www.championsleague.basketball/20-21/news/strongest-bcl-lineup- to-date-ahead-of-season-6 . == Lähteet == == Aiheesta muualla == * Virallinen kotisivu * Euroliigan joukkueprofiili Luokka:Espanjalaiset koripalloseurat Luokka:Málaga
Naura pois

Naura pois on Jope Ruonansuun vuonna 2002 julkaisema kokoelma-albumi. Se sisältää 20 Ruonansuun esittämää kappaletta 1990-luvulla ja 2000-luvun alussa julkaistuista albumeista. ==Kappaleet== # (alkuperäinen kappale: Jos jotain yrittää) (Lomakiertue) # (Lomakiertue) # (alkuperäinen kappale: Jos rakastat) (Lomakiertue) # (alkuperäinen kappale: Kakerock) (Vara Mara) # (alkuperäinen kappale: Kemiaa) (Politiikkaa ja erotiikkaa) # (Politiikkaa ja erotiikkaa) # (Kiikun kaakun) # (Kiikun kaakun) # (Kiikun kaakun) # (alkuperäinen kappale: Jätkän humppa) (Kiikun kaakun) # (Täällä Washington) # (Täällä Washington) # (alkuperäinen kappale: Rapu rallaa) (Täällä Washington) # (Jope Ruonansuu presidentiksi) # (Jope Ruonansuu presidentiksi) # (Jope Ruonansuu presidentiksi) # (Neuroopan omistajat) # (Neuroopan omistajat) # (Neuroopan omistajat) # (Neuroopan omistajat) == Aiheesta muualla == * Naura pois discogs.com -sivustolla Luokka:Vuoden 2002 kokoelma-albumit Luokka:Jope Ruonansuun albumit
Homokiraalisuus

Homokiraalisuus on kiraalisten molekyylien eli enantiomeerien yhtäläistä kiraalisuutta. Yleensä kiraalisuus todetaan ilmoittamalla, onko molekyyli tyyppiä L vai D. Nämä ovat toistensa peilikuvia, eli ne edustavat vastakkaisia kätisyyksiä. Jos kahden molekyylin kiraalisuus on L ja L, ne ovat homokiraalisia, samoin kuin jos ne ovat tyyppiä D ja D. Jos ne ovat tyyppiä L ja D, ne eivät ole keskenään homokiraalisia. == Homokiraalisuus ja elämä == Homokiraalisuus on elämälle välttämätöntä. Esimerkiksi elävissä soluissa olevat aminohapot ovat tyyppiä L. Monesti L-yhdisteiden paikalle tulevat D-muodot ovat myrkyllisiä. Muutenkaan erilaiset muodot eivät toimi yhdessä esimerkiksi proteiineissa, jotka koostuvat aminohapoista. Homokiraalisuuden syntyä elävien olioiden aminohapoissa, emäksissä, sokereissa ym. ei täysin ymmärretä evoluutioteorian näkökulmasta tarkasteltuna. Joidenkin autokatalyyttisten reaktioiden on havaittu vahvistavan tiettyä kiraalisuutta. Kiraalisuus pystyy joskus helpostikin siirtymään katalyytista katalysoitavaan alun perin eri kiraalisuuksia sisältävään molekyylijoukkoon. Tämä ei selitä kiraalisuuden alkuperää, sillä reaktio vaatii ainakin jossain määrin enemmän jompaakumpaa kiraalisuutta. Sen on oletettu liittyvän muun muassa ulkoa tulevaan polarisoituun säteilyyn tai beta-hiukkasiin, jotka vuorovaikuttavat eri tavoin erikiraalisten yhdisteiden kanssa. ==Aiheesta muualla== * On the Genesis of Homochirality. A. Maureen Rouhi. Chemical & Engineering News, 17. kesäkuuta 2004. * Observations Support Homochirality Theory. Photonics Technology World, marraskuu 1998. * Scienceweek digest. 1998. * How left- handed amino acids got ahead: A demonstration of the evolution of biological homochirality in the lab. Press release, Imperial College London. 2004. * Origins of Homochirality. Conference in Nordita, Stockholm, helmikuu 2008. Luokka: Stereokemia
Jan-Erik Andelin

Jan-Erik Andelin (s. 1962) on suomalainen toimittaja. Hän toimii Kyrkpressen- lehden pääkirjoitustoimittajana. Hän on aikaisemmin toiminut KSF Media -ryhmittymässä muun muassa Borgåbladetin päätoimittajana 2004–2007, Hufvudstadsbladetin ja mediatalon paikallislehtien pääkirjoitustoimittajana 2010–2018 ja Pohjoismaiden kirjeenvaihtajana 2018–2020. Andelin siirtyi Kyrkpresseniin 2022. Andelin oli mukana perustamassa Vasemmistoliittoa vuonna 1990 ja pyrki puolueensa ehdokkaana eduskuntaan vuoden 2003 vaaleissa. Hän toimi vasemmistolaisen Ny Tid -lehden päätoimittajana vuosina 2002–2004, mutta on tämän jälkeen ollut puolueisiin sitoutumaton. Andelin, joka on metodisti, sai vuoden 2006 Kirkon tiedonvälityspalkinnon. Koulutukseltaan Andelin on valtiotieteen kandidaatti. ==Lähteet== Luokka:Hufvudstadsbladet Luokka:Suomalaiset päätoimittajat Luokka:Suomalaiset toimittajat Luokka:Vuonna 1962 syntyneet Luokka:Elävät henkilöt
Jamaikan vaakuna

Jamaikan vaakuna on lipun ohella Jamaikan tunnus. Siinä on Pyhän Yrjön risti, jonka päällä on viisi ananasta, maan tärkeintä maataloustuotetta. Vaakunaa tukee kaksi arawak-intiaania, saarten alkuperäistä asukasta. Vaakunan yllä on krokotiili ja alla purppuranvärisessä nauhassa on maan motto, Out of many, one people, suomeksi Monesta kansasta yksi. Luokka:Valtioiden vaakunat vaakuna
Samoan jalkapallomaajoukkue

Samoan jalkapallomaajoukkue edustaa Samoaa kansainvälisissä miesten jalkapallokilpailuissa. Sitä hallinnoi Samoan jalkapalloliitto. Samoan jalkapalloliitto on FIFAn Oseanian maanosaliiton OFC:n jäsen. Samoan ainoa menestys on tullut Etelä-Tyynenmeren kisoista, johon joukkue on selvinnyt kolmesti. Parhaimmillaan Samoa selvisi turnauksen välieriin vuonna 1983. ==Lähteet== Luokka:Jalkapallomaajoukkueet Luokka:Samoan urheilu
Wuhanin taistelu

Wuhanin taistelu oli suuri taistelu toisessa Kiinan–Japanin sodassa vuonna 1938. Taisteluun osallistui Kiinan puolella yli miljoona vallankumousarmeijan sotilasta Tšiang Kai-šekin johdossa sekä Neuvostoliiton ilmavoimien vapaaehtoisia lentäjiä. He puolustivat kaupunkia Yasuji Okamuran johtamien japanilaisten joukkoja vastaan. Taistelu käytiin Jangtse-joen pohjoisilla ja eteläisillä rannoilla, leviten laajoille alueille Anhuin, He’nanin, Jiangxin ja Hubein provinsseihin. Taistelu kesti yhteensä neljä ja puoli kuukautta ja oli pisin, suurin ja yksi merkittävimmistä taisteluista koko sodassa. ==Lähteet== Luokka:Toisen Kiinan–Japanin sodan taistelut Luokka:1938 Luokka:Wuhanin historia
Hjulstan metroasema

Hjulstan metroasema on yksi Tukholman metron asemista. Asema on osa metron sinistä linjaa ja toimii pääteasemana linjalle 10. Asemaa edeltää Tenstan metroasema. Etäisyys Kungsträdgårdenin metroasemalle on 14,3 kilometriä. Asema vihittiin käyttöön 31. elokuuta 1975 ja se oli tuolloin Tukholman metron 87. asema. Keskilaiturisella asemalla on yksi lippuhalli aseman Kungsträdgårdenin suunnan puoleisessa päässä. Laituritason ja lippuhallin välissä on välitasanne. Asemalla on useiden muiden Tukholman metroasemien tapaan esillä taideteoksia, kuten Christina Rundaqvist-Anderssonin teos "Sjöfåglar", Olle Magnussonin teos "Sista skörden i norra Botkyrka" ja Ruth Rydfeldtin teos "Landbyska verken vid Engelbrektsplan år 1890". == Lähteet == == Aiheesta muualla == Luokka:Tukholman metroasemat